Pool consiguió a suya claseficación ta partecipar en os Chuegos con o tercer puesto en a cursa Londres-Brighton en 1899 de una distancia o dople d'a maratón y que yera cursa de claseficación ta os Chuegos. En os ixos Chuegos estió uno d'os 13 corredors que prencipioron a cursa d'a maratón pero no consiguió terminar, albandonando d'antis d'o paso d'a quarta milla. Pool denunció a mala organización d'a preba y que os espectadors franceses bloqueaban o paso d'os partecipants, y describió a situación en un articlo en o periodico South London Harriers Gazette como una cursa d'obstaclos de bicicletas y autos.